Vermiste tiener van Bonteheuwel veilig tuis | Netwerk24
Deur Meghan Lawrence 24 Februarie 2020 08:47
Nabeelah Begg (16) Foto: Facebook
Die vermiste tiener Nabeelah Begg (16) van Bonteheuwel in Kaapstad is veilig, ongedeerd en weer terug by haar familie.
Sers. Noloyiso Rwexana, provinsiale polisiewoordvoerder, sê Begg is ongeskonde gevind en aan haar familie terugbesorg.
Begg was sedert Dinsdag vermis toe sy laas gesien is op pad skool toe in haar skoolklere – ’n grys broek en wit skoolhemp.
Haar voog, Imaan Mohamed, sê hulle was siek van bekommernis oor haar verdwyning.
Die familie het ook bespiegelinge gehoor dat Begg in Heideveld, ’n aangrensende woonbuurt, saam met haar vriendin gesien is.
Talle mense het glo gesien hoe die twee vriendinne verskeie dae saam rondgestap het. Niemand kon egter toe sê waar Begg haarself bevind het nie.
Nabeelah Begg (16) is as vermis aangemeld. Foto: Facebook
Meer oor: Bonteheuwel | Kaapstad | Vermiste Kind
Bonteheuwel-tiener steeds vermis